# V-2: Julevandring med 2-åringene

Utviklet av Hinna menighet

**Tid: 1 el andre søndag i desember kl 16 – 17.**

**Mål:**

* Gi 2-åringene en opplevelse av jule-evangeliet med alle sanser
* gi barn og voksne en felles god adventsstund i kirka
* gi et godt møte med frivillige og ansatte medarbeidere i kirka

**Innhold:**

Jule-evangeliet og advent: Luk 2, 1- 20

**Utstyr:**

**Medarbeidere:**

**1: Hyrde: + 4 medhyrder: 1 voksen: + 3 ungdommer: Musiker/sangleder: ”Teknisk” person (kirkeklokker osv): Fotograf:**

**2: Keiserens protokollfører:**

**3: Engel:, Maria og Josef:**

**4: --**

**5: Maria, Josef, Jesus: Gabriel og de tre vise menn:**

**6: 2 medarbeidere til kirkesaften:**

|  |  |  |  |  |
| --- | --- | --- | --- | --- |
| **Kl** | **Stasjon** | **Ansvar** | **Sang** | **Viktig** |
| 15 - 16 | Forberedelser: stasjonene klargjøres |  |  | Innhengning til sau – 90 cm høy. Bålpanne |
| 15.40 | Alle klare. Bålet tennes, hyrdene på plass |  |  |  |
| 16.00 | 1. Ved bålet hos gjeterne og sauen | Hyrde 1 (forteller) + de andre hyrdene | Bæ, bæ lille lam + Det kimer nå til julefest, 1v. | Kirkeklokkene slår 3 slag på signal |
| 16.15/20 | 2. Men.sal: registrering/innskriving i manntall | Hyrden forteller om **engelen, Maria og Josef** | Glade jul, 1 v. |  |
| 16.35 | 3. Kirkerom mot våpenhus – lete etter stjerna: Må «bøye seg» utenom 2-åringene | Hyrden viser vei mot stjerna, engelen med i følget, forteller når alle er på plass | Deilig er den himmel blå – 1 v + Her kommer dine arme små, 1 v. |  |
| 16.45 | 4. Kirkerom mot stall og krybbe | Engel og hyrde foran – viser veien fram.Maria, Josef og Jesus.God tid…. | Et barn er født i B. 1-2 v + 3 vers når hyrdene kommer. | Voksen synger: I en natt |
| 17.00 | 5. Lysgloben. |  | Kjære Gud, jeg har det godt | Felles bønn + at alle får tenne lys forsin 2-åring. |
|  | Hyrden viser inn til men.salen der vi skal spise og kose oss. |  | O jul med din glede | Stille i ring. |
|  | Saft og kakemenn + +  |  |  | 2 medarbeidere til å lage i stand. |

**Stasjon 1>**

Hyrden forteller:

**Velkommen til julevandring – alle dere som er 2 år!**

**Og velkommen til mammaer og pappaer – (besteforeldre/faddere)**

**Så spennende at dere ville komme og høre om alt det som skjedde den første julekvelden!**

**Jeg heter … og har kledt på meg slik at alle skal se at jeg er hyrde eller gjeter. Og så har jeg med meg noen andre gjetere som hjelper meg med å passe sauene.**

**En gjeter eller hyrde passer jo på dyr.**

**Ser dere hva vi har her? Hva heter det dyret?**

**Hva sier sauen?**

**Jeg kan en sang om sauen, kanskje dere også kan den? *Sang: Bæ, bæ lille lam....***

**Den aller første julenatt så var jeg og de andre gjeterne her ute og passet på sauene. Det var kaldt og vi frøs litt, heldigvis hadde vi et bål som vi kunne varme oss ved.**

**(3 klokkeslag fra kirkeklokkene.) oi, det var en fin lyd.**

***Sang: Det kimer nå til julefest, 1v.***

**Fryser dere?**

**Jeg tror det er lurt vi går inn før jeg forteller videre! Og da kan dere følge etter meg, så skal de voksne hjelpe til med å kle av dere - -**

(Viser vei inn i gangen – alle få plass og kle av seg - > vise vei videre inn i men.salen)

**Stasjon 2:> Menighetssal:**

Keiserens manntallsfører tar imot og sjekker om 2-åringene står innført i manntallet.

Hyrden introduserer 2-åringene med foreldre for denne personen.. (Leker osv + matter i menighetssalen)

Når dette er gjort, kommer hyrden fram igjen – samler alle og forteller:

**I Nasaret bodde Maria og Josef. Maria hadde baby i magen, men likevel måtte de ut og reise, langt, langt – helt til Betlehem, for kongen eller keiseren: Augustus – han ville vite hvor mange folk han bestemte over i riket sitt: Dette er … og hun er Keiserens mantallfører og nå vi hun sjekke om dere er innskrevet i mantall!**

(Maria og Josef fram – klare til å dra til Betlehem > går inn i kirkerommet)

**Det er bra! Nå er vi alle skrevet inn i manntallet og vi kan fortsette vandringen. Da Maria og Josef var kommet til Betlehem, da ble Jesusbarnet født. Akkurat den natten da var jeg og kameratene mine utenfor Betlehem og passet på sauene. Og plutselig skjedde det noe rart: Plutselig kom det en ENGEL**: (engel fram i lesepulten)

**og da ble jeg litt redd. Men vet dere hva engelen sa:**

**FRYKT IKKE - FRYKT IKKE!**

**Frykt ikke, hva betyr det?**

**IKKE VÆR REDD, VEL!!**

**Jesus er født, sa engelen – og Gud er glad i alle mennesker. Skynd dere – følg etter stjerna og finn det lille barnet! Det finnes en julesang der vi synger om englene også:**

***Sang: Glade jul, 1v.***

**Nå må vi gå videre og se om vi finner den store stjernen?? Kanskje engelen kan slå følge med oss på vandringen?**

**(skal jeg si noe om stjernehimmelen her?)**

**Stasjon 3 >Våpenhus**

Vise vei inn i men.salen (de voksne må bøye seg – gå under kulene)

Følge hyrden til våpenhuset der stjernen skinner.

Når alle er samlet:

**Ser dere stjernen? Jule-stjernen som viste oss hyrder veien til det lille barnet.**

**Dere kan tro det var en nydelig stjernehimmel den kvelden – og så fint det var å kikke på stjernene og synge.**

***Sang: Deilig er den himmel blå...***

**Men nå må vi, alle små og alle store gå videre og finne Jesusbarnet –**

**(Synger mens vi går):*Sang: Her kommer Jesus dine små –1 v.***

**Kom!**

**Stasjon 4 > Kirkerommet**

Framme i kirkerommet: Stall og krybbe m/Maria, Josef og barnet.

EVt. sang: *I en natt*  mens vi står og ser.

**Hyrden: Se hva vi fant da vi fulgte stjernen!**

**Vi fant Maria og Josef og det lille barnet. Hva het det lille barnet som ble født?? Ja, Jesus! Jeg syns vi skal synge en sang til Jesusbarnet:**

***Sang: Et barn er født...1 – 2 v.***

**Hyrden: Ikke bare vi hyrder som kom og fikk se Jesusbarnet. Fra et land langt, langt borte kom det tre vise menn >** (kommer inn)

**De hadde med seg gaver til Jesusbarnet: gull, røkelse og myrra, en fin salve.**

**Sangvers: *Fra Saba kom de konger tre....***

(Få lukte og se, smøre seg med krem )

**Dette var det som skjedde den første julenatt, da jeg var ute og passet sauene mine. Nå må dere følge etter meg igjen så skal vi gå litt til.** Hyrden viser ned til lysgloben:

**Stasjon 5> Lysgloben:**

**Hyrden: Jesus er verdens lys, han er det vi feirer i julen.**

**Han er det vi kan be til. Nå skal vi tenne et lys i Jesuslyset for alle dere som er 2 år:**

**(Lystenning. Når alle har tent lys, kort bønn og takk til Jesus som kom til oss.)**

**Så synger vi: *Kjære Gud, jeg har det godt***

**Inn i men.salen for lek, spise kakemenn osv...**

**Først: O jul med din glede**